NaiveNeuron/SloPal huggingface dataset:
Valocký, Jozef, poslanec NR SR (2019-06-20):
Vážená pani podpredsedníčka, predkladám spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra Pamulu a Štefana Zelníka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizácii v zdravotníctve a o zmene a doplnení niektorých zákonov v znení neskorších predpisov (tlač 1349). Predseda Národnej rady pridelil uvedený návrh zákona na prerokovanie ústavnoprávnemu výboru a výboru pre zdravotníctvo. Výbory prerokovali predložený návrh zákona v stanovenej lehote, uvedené výbory súhlasili s návrhom zákona a odporučili Národnej rade predložený návrh zákona schváliť s pozmeňujúcimi a doplňujúcimi návrhmi, vo IV. časti spoločnej správy obsahuje pozmeňujúce a doplňujúce návrhy. Výbor Národnej rady pre zdravotníctvo ako gestorský výbor rokoval dňa 18. júna 2019 a odporučil Národnej rade návrh zákona schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 4 uvedených v časti IV, v časti spoločnej správy, spoločne s návrhom gestorského výboru schváliť. Spoločná správa výborov bola schválená uznesením č. 150 z 18. júna 2019. Mám poverenie gestorského výboru predniesť spoločnú správu výboru na schôdzi Národnej rady a v zmysle § 83 ods. 4 zákona o rokovacom poriadku. Pani podpredsedníčka, skončil som, môžte otvoriť rozpravu.
Laurenčík, Milan, podpredseda NR SR (2021-07-01):
Pán poslanec Pročko, kľud. (Výkriky v sále.) Pán poslanec Pročko, ukľudnite sa! (Výkriky v sále.) Môžeme pokračovať? Pán poslanec Ľuboš Krajčír s faktickou poznámkou.
S. Janiš, poslanec: (2007-10-17):
A aby sa mohli zadlžovať, tak pán minister všetky účty štátnych zdravotníckych zariadení stiahol do Štátnej pokladnice, kde sa jednoducho nedá na tieto peniaze siahnuť exekútorom. To značí, že ešte im zmäkčil pravidlá podnikania alebo pravidlá hospodárenia, takže jednoducho sa môžu zadlžovať a očakávať ďalšie oddlženie, ktoré bude v desiatkach miliárd korún. Ja by som ten tvoj návrh a postup trošku prehodil. Najskôr urobme štátne akciové spoločnosti, 100 % štát, tam bude mať minister 100 % a jednoducho dotlačí cez všetky možné mechanizmy, ktoré každá jedna obchodná spoločnosť má, aby tieto nemocnice a štátne zdravotné zariadenia efektívne hospodárili. A potom, keď ich naučíme hospodáriť, bavme sa o tom, akým spôsobom posunieme, presunieme alebo čo s týmito akciami urobíme. Ale som veľmi rád, že si toto nahlas povedal. Som veľmi rád, že v tejto základnej otázke ako ďalej v zdravotníctve, efektívne v zdravotníctve sa zhodneme.
V. Veteška, podpredseda NR SR: (2004-05-12):
M. Abelovský, poslanec: Ďakujem. Ja sa pripájam k procedurálnemu návrhu pani poslankyne. Je to skutočne zle pripravený návrh zákona. Partikulárne rieši problémy, nie systémovo, máme prakticky v priebehu troch mesiacov ďalšiu novelu Obchodného zákonníka významnej hmotnoprávnej normy. Skutočne už  aj právnici strácajú prehľad o tom, čo vlastne platí a čo platilo. Je veľmi ťažko potom aplikovať takéto ustanovenia v praxi, keď sa prelínajú tieto obdobia, najmä medzi konaniami Valných zhromaždení a podobne, vyvoláva to v právnom poriadku chaos. Skutočne by mal predkladateľ všetky veci, ktoré sa vzťahujú na túto právnu normu, akým Obchodný zákonník je, dať potom novelizovať, by som povedal, v jednom ucelenom dokumente, ktoré by tieto veci riešil. Takáto salámová metóda k ničomu nevedie a oslabuje účinnosť tejto právnej normy. Preto sa pripájam k tomu, že tento návrh zákona treba vrátiť na dopracovanie. Ďakujem.
P. Hrušovský, podpredseda NR SR: (2002-02-01):
(Hlasovanie.) 96 prítomných, 94 za návrh, 1 sa zdržal, 1 nehlasoval. Návrh sme schválili.
K. Sárközy, poslankyňa: (2002-02-05):
I. Presperín, podpredseda NR SR: Páni poslanci, najskôr chcem pripomenúť, že podľa čl. 84 ods. 3 Ústavy Slovenskej republiky na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, aby ste sa prezentovali a hlasovali. Hlasujte, prosím. (Hlasy v sále.)
Klus, Martin, poslanec NR SR (2019-06-27):
Ja touto cestou ďakujem pani ministerke aj vám, pani ministerka, za odpoveď a ak budem mať doplňujúce otázky, budem ich adresovať priamo pani ministerke.
Bittó Cigániková, Jana, poslankyňa NR SR (2021-02-03):
Ďakujem veľmi pekne za tvoje vystúpenie, Anka. Divím sa kolegom, aj keď z opozície, ale predsa som mala pocit, že hovorili práve ľudia, ktorí aspoň niekedy dokážu byť objektívni, ale mám pocit, že teraz ste to nedokázali, lebo nech hovoríte akokoľvek, tak SaS-ka tie zásluhy určite má, určite je nás za čo pochváliť. Anka sa snažila toto povedať a myslím si, že keby nebolo SaS-ky, nebola by že pomoc autobusárom, kultúre, podnikateľom, a to je nielenže o Kilečku, o nájmoch, ale aj o to presadzovaní zdravého rozumu. Nemali by sme bezpečnostnú stratégiu, reformu v školstve pripravenú, nemali by sme COVID automat, pretože do, do, asi navždy by platili pravidlá žiadne a my sme presadzovali to, aby sa nastavili úplne jasné. Mali by sme tu zákaz interrupcií, mali by sme tu zoštátnené všetko, čo sa zoštátniť dá, schôdzu by sme mali asi každých päť minút, a to úplne bez prípravy, a testovanie by sme mali dokola, všetkých a nonstop. Tak keď niekto hovorí, že SaS-ka nemá zásluhy, tak jednoducho nie je objektívny. Ale prečo... Máte pravdu v tom, že, že musíme trpieť, ale to všetci v koalícii, to nielen SaS-ka, myslím, že všetci partneri majú podobné pocity, jasné, že musíme trpieť niekedy aj správanie partnerov, ktoré nám nevyhovuje, návrhy, ktoré by sme my inak navrhovali. A naozaj v prípade, práve v prípade premiéra aj, aj naozaj znesieme aj, aj nemiestne správanie a poviem vám prečo. Preto, lebo pri tejto koalícii funguje spravodlivosť. Tu konečne končia v base ľudia, ktorá do tej basy patria dlhé roky. A nezatvára ich politik alebo nehovorí o nich politik, ale ľudia, ktorí majú uvoľnené ruky. A o tom to je, pán Pellegrini, Korčok nie je váš človek. Korček nie je ani náš človek, to je diplomat profesionálny. Vaši ľudia končia v base teraz, tak ako tam napríklad možno skončí aj pán Žiga, viete, preto táto koalícia funguje. (Reakcia z pléna.)
Paška, Pavol, predseda NR SR (2013-05-29):
Hlasujeme. (Hlasovanie.) 140 prítomných, 139 bolo za, 1 sa zdržal. Návrh zákona do druhého čítania sme schválili. Ďalej.
Sulík, Richard, podpredseda vlády a minister hospodárstva SR (2022-05-19):
Táto odpoveď je na tých dvoch A4, čo sme sa dohodli, že odovzdám písomne.
Blanár, Juraj, podpredseda NR SR (2022-11-08):
Chcem poprosiť, aby bolo uvedené do záznamu, že pri parlamentnej tlači o uznesení 1277, bolo to hlasovanie 128, som nielenže chcel, ale aj som bol presvedčený, že hlasujem za, ale hlasovacie zariadenie ma vykázalo, že som sa zdržal. Ďakujem.
Laurenčík, Milan, podpredseda NR SR (2020-10-20):
Pán poslanec Boris Susko.
B. Bugár, podpredseda NR SR: (2003-12-03):
(Hlasovanie.) Prítomných 129 poslancov, za návrh 121, proti 5, hlasovania sa zdržali 3. Konštatujem, že návrh sme schválili. Preto sme už v treťom čítaní . Otváram rozpravu v rámci tretieho čítania. Pýtam sa, či niekto z prítomných poslancov sa hlási do rozpravy. Konštatujem, že nie je to tak. Vyhlasujem rozpravu v tomto čítaní za skončenú. Nech sa páči, pani poslankyňa.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu, ako ho predložil pán spoločný spravodajca. (Hlasovanie.) 149 prítomných, 149 za. Schválili sme návrh. Ďalší návrh.
Žiga, Peter, minister hospodárstva SR (2017-06-19):
Ďakujem pekne. Vážený pán predsedajúci, vážené pani poslankyne, páni poslanci, prajem vám dobrý deň. Cieľom predloženého návrhu zákona je transponovať smernicu Rady Európskej únie 2015/652 z 20. apríla 2015, ktorou sa stanovujú metodiky výpočtu a požiadavky na predkladanie správ podľa smernice Európskeho parlamentu a Rady 98/70 týkajúcej sa kvality benzínu, naftových palív, a smernicu Európskeho parlamentu a Rady 2015/1513 z 9. septembra 2015, ktorou sa mení smernica 98/70 týkajúca sa kvality benzínu a naftových palív a ktorou sa mení smernica aj 2009/28 o používaní a podpore využívania energie z obnoviteľných zdrojov energie. Zároveň sa spresňujú niektoré doterajšie ustanovenia zákona č. 309/2009 na základe požiadaviek aplikačnej praxe. Účelom smerníc je ustanoviť metodiku výpočtu úspor emisií skleníkových plynov počas životného cyklu pohonných látok, ďalej požiadavky na predkladanie ročných správ o tých dosahovaných úsporách a najmä urýchliť využívanie biopalív tzv. druhej generácie, ktoré nemajú vysokú ekonomickú hodnotu pri inom použití ako biopalivo. Vládny návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Dovoľujem si vás požiadať o podporu takto predloženého návrhu zákona. Pán predsedajúci, skončil som. Ďakujem pekne.
Blanár, Juraj, poslanec NR SR (2020-07-23):
Ďakujem všetkým za faktické poznámky, či už boli také, alebo onaké. Pán Šipoš, viete, pán Suchánek, že dobrovoľne odstúpil. Áno, preto sa aj Správna rada vzdala, lebo on dobrovoľne odstúpil. Veď to je na smiech. Vy tomu ani hádam neveríte. My máme zverejnené celé predsedníctvo aj vedenie strany. Vy nemáte nič a nikto nevie, ani kedy váš premiér alebo predseda hnutia bol zvolený. Či vôbec bol zvolený. Pán Šudík, to sú vážne vyjadrenia, ak hovoríte o mafii. Choďte teda na orgány činné v trestnom konaní a povedzte, že SMER je mafia. Nech sa páči, choďte to urobiť. Ale nerobte to takýmto zbabelým spôsobom tu, lebo ste iba zbabelec. Pani Majorová, prečo nekonáte? Už ste mali byť na prokuratúre, keď ste presvedčení, že také niečo nastalo. Máte fakty, choďte, konajte. Ale nehovorte tu nejaké prázdne reči o tom, ako právny štát a všetko čo, k tomu patrí. Pán Bubnár, trináste dôchodky, áno, ale o 280 mil. menej. Ak sa vám to nedostalo do uší, tak vám to teraz opakujem, o 280 mil. menej a paškvil. A práve teraz, keď je potrebné ľuďom dávať peniaze a dôchodcom tobôž, pretože to sú najzraniteľnejšie skupiny ľudí, pri tých miliardách, ktoré máte k dispozícii, je to potrebné dať. Veď sa len pozrite, Nemecko dáva na obyvateľa desaťnásobok viacej, ako ste dali vy zatiaľ počas pandémie. Pani Tabák, kolegyňa, k úcty tomu, že ste u mňa vo výbore, nebudem to komentovať. To nestojí za to. Pani Kozelová, viete, ak máte problém, že počúvať niečo, je to váš problém. Ale viete, ja urobím všetko preto, aby aj keď budete mať iný názor, aby ste ho mohli povedať. Ale nebudem vás v tom brzdiť. No a, pán Zajaček, viete, to je zaujímavé, Zajíček, prepáčte. (Reakcia z pléna.) Tak dobre, prepáčte. Nuž, on má aspoň nejaký príhovor v angličtine, Fico. Ale ja som u Igora Matoviča zatiaľ nevidel absolútne žiadny.
Paška, Pavol, predseda NR SR (2014-10-23):
Pán poslanec Fedor.
Š. Rusnák, poslanec: (2002-03-14):
J. Migaš, predseda NR SR: Pán vicepremiér.
Drdul, Dominik, poslanec NR SR (2021-02-05):
Pán kolega, ja neviem o tom, že by mal pán Kubina ako poradca pani prezidentky, ktorý má pracovnoprávny vzťah s Prezidentským palácom, prerušený výkon advokácie. Máte iné informácie ako ja?
Šeliga, Juraj, podpredseda NR SR (2020-07-24):
Pán poslanec Richter.
Kočiš, Eduard, poslanec NR SR (2022-02-22):
Veľmi pekne ďakujem za slovo, pán predsedajúci. Pán kolega Kéry, naozaj z tejto rozpravy je úplne jasné a úplne zreteľné, že na priame zadanie ministra vnútra sa jednoducho konalo zastrašovanie, možné zadržiavanie a evidentná snaha o diskreditáciu elitného tímu vyšetrovateľov pod vedením vyšetrovateľky Diany Santusovej, a niet najmenších pochýb, že minister vnútra Mikulec o všetkom vedel, všetko riadil. A vyviňovať sa, že tieto legálne získané odposluchy, tieto legálne získané prepisy odposluchov sú účelovo zmanipulované, účelovo prepísané a slúžia iba na to, aby bol tento úžasný minister vnútra nejakým spôsobom zdiskreditovaný alebo v očiach verejnosti prezentovaný ako ten neschopný a ten nie správny človek na svojom mieste, to vôbec neobstojí. Policajný prezident, minister vnútra, špeciálny prokurátor a táto elitná skupina vyšetrovateľov na čele s Čurillom, Ďurkom a mnohými ďalšími krásavcami, to je naozaj taký začarovaný kruh. Ak takto má vyzerať spravodlivosť, ak takto má vyzerať rozviazanie rúk v práci polície, v práci vyšetrovateľov, v práci špeciálnej prokuratúry alebo aj súdov, tak naozaj si myslím, že aj v Sovietskom zväze 50. rokov za tej najtvrdšej Čeky fungovali len takí úbohí amatéri oproti týmto naozaj grázlom, ktorí takéto veci konajú vedome na priamy príkaz, na priame zadanie a budú sa tváriť vlastne ako svätí za dedinou, my iba konáme to, aby sa v podstate niečo podobné nekonalo nám.
B. Bugár, podpredseda NR SR: (2002-02-20):
Ľ. Andrassy, poslanec: Ďakujem veľmi pekne, pán predsedajúci. Chcem len povedať kolegyni aj kolegovi Švecovi, že som neronil slzy, som skonštatoval stav, ktorý je dnes a ktorý sa dotýka externých študentov, tých, ktorí študujú popri zamestnaní alebo mnohokrát sú aj nezamestnaní preto, lebo nemajú dostatočné kvalifikačné alebo vedomosti. Chcem povedať, že 50 miliónov Sk je vyčlenených pre vysoké školy od septembra do decembra, a teda je potrebné, ak sa schváli bezplatný prístup k dennému aj externému štúdiu, prijať v budúcoročnom rozpočte takisto finančné krytie pre vysoké školy, aby mohli poskytovať externé formy vysokoškolského vzdelávania. Ak sa ma opýtal profesor Švec, ako ináč hľadať finančné prostriedky, tak určite vysoké školy nevytrhne okolo 300 mil. korún, ktoré by mohli dostať z poplatkov za externé štúdium. Vysoké školy potrebujú čísla, ktoré sú v miliardách. A tam je jediná cesta a to je cesta cez verejné financie, cez štátny rozpočet. Teda v prvom rade parlament, vláda a vrcholový predstavitelia tohto štátu nemôžu skrývať svoju hlavu do piesku pred problémami slovenského vysokého školstva a treba ich riešiť v prvom rade cez zdroje, ktoré pochádzajú od daňových poplatníkov. Zároveň vysoké školy si budú môcť financie získať aj cez nové možnosti, ktoré im dá tento vysokoškolský zákon, či už ide o oveľa efektívnejšie využívanie majetku, ktorý už bude v ich vlastníctve, vyhlasovanie a získavanie či už domácich alebo medzinárodných grantov, ale takisto aj cez možnosti podnikania a oslobodenia od platenia dane z príjmu. A hovoril som preto tak, lebo otázka spoplatnenia je principiálna otázka z hľadiska ľudských práv. Teda chcel som kolegom povedať, že tu nejde o vytĺkanie kapitálu, ale o realitu.
Marcinková, Vladimíra, poslankyňa NR SR (2023-03-14):
Len veľmi stručne chcem pripomenúť, lebo je tu zase iný pán predsedajúci, že som vyslovila nesúhlas s navrhnutým pozmeňujúcim návrhom, ktorý tu bol, lebo je rozširujúci, takže podľa § 94 ods. 2 s ním nesúhlasím. Hovorím to pred hlasovaním, tak ako mi určuje zákon o rokovacom poriadku, pretože som presvedčená, že je v rozpore s ústavou, a riešila som, riešila som presne túto otázku, takže som o tom presvedčená. Len toľko som chcela povedať. A všetko ostatné už zaznelo a nebudem sa opakovať.
P. Hrušovský, predseda NR SR: (2003-09-10):
(Hlasovanie.) Prítomných je 131 poslancov, za 78, proti 36, zdržalo sa 17. Návrh sme schválili. Prosím ďalší návrh. K. Mitrík, poslanec: Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre verejnú správu, Výboru Národnej rady pre sociálne veci a bývanie a Výboru Národnej rady pre obranu a bezpečnosť. Ďalej aby týmto hlasovaním za gestorský výbor určila Výbor Národnej rady Slovenskej republiky pre verejnú správu a určila lehoty na prerokovanie návrhu zákona výborom do 30 dní a gestorskému výboru do 31 dní od jeho prerokovania v prvom čítaní na schôdzi Národnej rady.
E. Kukan, minister zahraničných vecí SR: (2004-10-28):
Ďakujem za tú pomoc, ktorú ste vyjadrili.
Uhrík, Milan, poslanec NR SR (2018-01-31):
Pán poslanec Dostál, ďakujem za vysvetlenie toho, tej nezrovnalosti alebo nepochopenia, čo sa týka znehybnenia a spútania, ktoré je odôvodnené ohranou zdravia zadržaného, naozaj to môže byť v niektorých situáciách zneužité proti nevinne zadržaným, aj keď stále si myslím, že zdôvodňovanie s tými lekárskymi správami je byrokraticky náročné. Ale chcel som reagovať aj na trošku inú kapitolu a vlastne na váš, úvod vášho vystúpenia, kde ste apelovali na prezumpciu neviny týkajúcu sa zadržaných osôb, a na apelovanie..., a apelovali ste ich právami, tak dúfam, že rovnako budete, rovnakým metrom posudzovať aj, aj našich poslancov, pána Mazureka, Mizíka, Kotlebu, ktorí sú takisto momentálne stíhaní, alebo teda už stoja pred súdom, a stále im teda tá vina nebola preukázaná. Len teda ten rovnaký meter a prezumpcia neviny pre všetkých, ktorým ešte nebola vina na súde dokázaná. Ďakujem.
Nicholsonová, Lucia, poslankyňa NR SR (2012-07-02):
Ďakujem veľmi pekne. Ďakujem za tvoje vystúpenie, Igor. Ja sa tam s veľa vecami stotožňujem. Chcem povedať k tomu, čo si hovoril o mne, že mi vtedy vadil ten obsah koláča bez práce. Mne nevadil obsah. Mne vadila forma vtedy. To bolo jediné, čo som namietala. Ale určite nie obsah, lebo my sme mali reformu dávok v hmotnej núdzi aj v našom prvom volebnom programe v roku 2010, do ktorých si vlastne išiel s nami. Čo sa týka toho pozmeňováku, ktorý si spomínal. Ja mám naozaj informácie z ministerstva práce, kde oni sa stotožnili vlastne s tým návrhom ako takým. Jediná vec, ktorú chcú dať navyše do vládneho návrhu zákona, je práve tento pozmeňovák. Ale presne ako si ty hovoril, ja si myslím, že na to je priestor v druhom čítaní. Úplne zbytočne budeme čakať na vládny návrh zákona, ktorý bude vlastne kopírovať to, čo sme im nechali v treťom šuflíku zhora v mojom stole. Ešte k tým aktivačným prácam. To súvisí vlastne s týmto pozmeňovákom. Chcem povedať, že tým, že celé tie aktivačné práce by mali koordinovať úrady práce, ktoré majú väčšiu regionálnu pôsobnosť, vlastne štát si týmto priznáva zodpovednosť za organizovanie tých aktivačných prác. Takže napríklad bude možné, aby jedna obec zamestnávala ľudí na aktivačných prácach z druhej obce, čo sa teraz nedialo. Tam jednoducho nebola žiadna kooperácia. Ja si viem predstaviť, že v obci ako napríklad Lomnička, kde majú, naozaj, že tá Lomnička je len o ľuďoch, ktorí sú závislí na dávkach v hmotnej núdzi, tak veľmi ťažko by sa tam vo vnútri obce vytváralo toľko aktivačných prác. Ale bude možné ich rozptýliť proste v rámci regiónu. A to je asi všetko. Ďakujem pekne.
Šefčík, Marek, poslanec NR SR (2023-06-15):
Ďakujem pekne, pán predsedajúci za slovo. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-01-29):
Pán poslanec Hlina, s reakciou, nech sa páči.
Figeľ, Ján, podpredseda NR SR (2014-11-25):
Nech sa páči, s reakciou Alojz Hlina.
D. Lipšic, podpredseda vlády a minister spravodlivosti SR: (2005-09-21):
Veľmi stručne k takému pokusu o psychoanalýzu, ktorú tu predviedol pán poslanec Madej. Som sa zľakol, že okrem porušovania základných pravidiel právneho štátu, rokovacieho poriadku spomenie aj ústavu, medzinárodné zmluvy a možnože ešte aj prírodné zákony gravitácie, ktoré boli porušené, to opomenul, za čo som mu vďačný, že to bolo také milosrdné. Ale teraz vážne. Ja som povedal v úvode, že môže byť relevantný spor o to, či ide v rovnakej veci o návrh zákona, vtedy asi pán poslanec nebol v snemovni, keďže to nepočul. Dobre je počúvať to, ak sa chystáte reagovať, je to aj slušné. A ja som povedal, že sa môžeme v diskusii vyjadriť, v čom sú zmeny a v čom môžeme diskutovať na úrovni vecnej, pokiaľ možno nie na úrovni emotívnej, či ide o návrh zákona v tej istej veci. A teraz spomeniem tie základné zmeny, ktoré návrh zákona má. Sú to zmeny, ktoré sa týkajú úplného vypustenia § 2. Sú zmeny v § 4 a 5, v § 12 vo väčšine ustanovení, v § 16 v dvoch ustanoveniach, v § 18, 19, 22, 23, tam sú buď nové ustanovenia, alebo vypustené ustanovenia, 26, ďalej 37, 43, 52, 55, 57, 64 vo väčšine ustanovení tohto paragrafu. To znamená, sú tam zmeny vo väčšine ustanovení. Môžeme diskutovať... (Reakcia poslanca.) Sú, pán poslanec. Môžeme diskutovať, či to znamená, že ide v rovnakej veci, alebo nie, ale na úrovni vecnej. A čo je najdôležitejšie, a to som spomenul aj v úvodnom slove, ktoré ste nepočuli, že návrh zákona neobsahuje novelizáciu ďalších dvoch zákonov, a to v pôvodnom návrhu išlo o novelu zákona č. 4/2001 Z. z. o Zbore väzenskej a justičnej stráže a o novelu zákona č. 596/2003 Z. z. o štátnej správe v školstve a školskej samospráve. To sme úplne vypustili práve preto, aby nešlo o návrh zákona v tej istej veci. A teraz, môžeme sa – vláda a parlament – rozlišovať v postoji, ako vyložiť termín rokovacieho poriadku v tej istej veci. To je legitímne. Ja som urobil všetko pre to, aby vláda súhlasila s tým, že v tomto prípade o tých zmenách, ktoré boli vykonané, nejde o zákon v rovnakej veci. Parlament môže mať názor iný. Ale myslím si, že nie je dobrou cestou, ak máme rozličný názor, ktorý môže byť legitímny, upodozrievať sa z úmyselných prekrúcaní alebo z úmyselných účelových výkladov rokovacieho poriadku. To nepovažujem za príliš konštruktívny príspevok do žiadnej diskusie, pán poslanec. Ďakujem, pán podpredseda.
Bugár, Béla, podpredseda NR SR (2011-06-29):
Vyhlasujem rozpravu o tomto bode programu za skončenú. Pán spravodajca, nech sa páči, môžete sa vyjadriť k rozprave.
Kuffa, Štefan, poslanec NR SR (2015-02-11):
Ďakujem za slovo. Vážená pani podpredsedníčka, vážený pán predkladateľ, spravodajca, kolegyne a kolegovia, dovoľte mi niekoľko slov. Vystupujem hlavne kvôli tomu, aby som podporil tento návrh zákona a vždycky podporím každý návrh zákona, ktorý tuná bude v pléne Národnej rady, ktorý obmedzuje v podstate tie hazardné hry. Tak ako navrhovateľ to uvádza v tej dôvodovej správe, že najrizikovejšou skupinou sú deti a mládež, je to fakt pravda. Zamyslel som sa skôr nad tou vzdialenosťou tých 200 metrov, že či to je dosť. Možno vo veľkom meste je ten rozptyl tých detí, keď vyjdú zo školy, tak to môže byť dosť, ale v tých obciach, ja keby som si tú herňu nastavil nejako v tých menších mestách na tej hlavnej ulici, kadiaľ hlavne prúd detí ako chodí, tam to vidím ako väčší problém. Ale, samozrejme, podporím tento návrh zákona, lebo obmedzuje tých prevádzkovateľov hazardných hier. A veľmi správne je podotknutá aj tá skutočnosť, že v podstate Bratislava sa stala takým mestom, kde v podstate sa poriadajú dokonca výlety z okolitých štátov, hlavne z Rakúska, Viedeň je tu veľmi blízko, a za takýmto účelom, že navštevujú tieto herne. Preto je aj ten, by som povedal, veľký nárast tých herní. Susedné Rakúsko má oveľa väčšie obmedzenia a prísnejšie podmienky prevádzkovania týchto herní. Je naozaj potrebné sa zamyslieť, aby sme to mali aj tuná. My sme ten zákon mali, ešte, keď si pamätáte, pred dvoma rokmi minister financií Peter Kažimír, pán minister predkladal tuná tento zákon, dokonca dvakrát sme ho mali opakovane, vystupovali sme proti tomuto návrhu zákona. Som rád, že je tu zase skupina poslancov, ktorá predkladá tento návrh zákona, a my to tiež zopakujeme aj s kolegami a tiež obdobný návrh zákona tu predložíme. Nemyslím si, že tento návrh zákona tu prejde, ale určite je potrebné o tom hovoriť, aby aj spoločnosť si všimla, že jednoducho problém s herňami na Slovensku je problém a naozaj ten novodobý fenomén, ktorý tuná vyvstáva v tej závislosti gamblérstva, ktorý privádza mnohé rodiny do nešťastia. Áno, sú to, najcitlivejší sú tí mladí ľudia a deti, ale sú to aj v stredne dospelom veku, človek, ktorý sa dá na túto dráhu. Nejeden ľudský osud skončil tak, že prišli o majetok, rozpadla sa rodina, a dokonca skončili mnohí títo závislí hráči až veľmi krajne a spáchali samovraždu. Preto tento návrh zákona vítam, že je tuná a podporím ho. Ďakujem navrhovateľom.
Blanár, Juraj, podpredseda NR SR (2023-06-14):
Pán poslanec Potocký s faktickou poznámkou.
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 127 poslancov, za 79, proti 44, zdržali sa 4. Uvedený návrh pána poslanca Kyselicu sme schválili.
Hargaš, Ján, poslanec NR SR (2024-10-02):
Ďakujem, kolegovia a kolegyňa. Pán Hazucha, vy sa ma teda pýtate, že prečo sme nešetrili, keď teda mám návod na šetrenie. Tak ja... (reakcia z pléna), no tak ale na mňa, na mňa ste reagovali, tak ja vám hovorím, že v IT-čku sme teda šetrili, to vám teda poviem. Ušetrili sme 50 mil. eur na centrálnych nákupoch. To znamená, že sme nekupovali individuálne, ale za celú štátnu správu centrálne, čo prinášalo obrovské úspory, 50 miliónov. 16 mil. sme ušetrili napríklad v roku 2022, keď sme kontrolovali rozpočty iných ministerstiev. Našli sme tam vatu, 16 mil. išlo dole. Na prevádzke portálu slovensko.sk, ktoré asi poznáte, to stálo milión mesačne, prevádzka, sa platilo dodávateľovi, ktorého zazmluvnila bývalá vláda SMER-u. My sme to zosekali na polovicu. Ťažkými rokovaniami, ale dalo sa to. Šesť miliónov ročne ušetrených, nech sa páči. To sú tri príklady, dohromady, ja som si to spočítaval, 150 mil. eur sa nám podarilo ušetriť za ten čas, čo som, čo som ja pôsobil. Takže tým chcem povedať, že šetriť sa dá. Je to náročné a treba chcieť. A nie mňa by ste sa mali pýtať, ale vašich ministrov by ste sa mali pýtať, keď tam leží 100 mil. úspor, vďaka čomu by ste nemuseli dvíhať diaľničné známky, tak prečo sa ich nepýtate, že prečo to neušetria, fakt? Tak dobre, nech to neni 100 mil., nech to je v prvom roku 50. Spýtajte sa ich, lebo ja vám to budem stále opakovať. A tí ľudia, dúfam, že si spomenú zakaždým, keď si budú kupovať diaľničnú známku, že to je kvôli tomu, že vašim ministrom sa proste nechcelo. A, pani Laššáková, to nie sú osobné útoky. Ja som to na úvod povedal, že to nie je nič osobné, že ja len nemám rád, že sa tu akoby že za nejakú masu skrývame. Proste že každý ste tu zvolení nejakým počtom hlasov a ja si myslím, že tým svojim voličom by ste to mali vysvetliť a je to tak podľa mňa správne. A teda hovoríte, že aký progres sme teda spravili? No tak ja vám to poviem okrem toho šetrenia. Zaviedli sme najväčšiu vlnu rušenia výpisov na Slovensku. Štyri milióny zbytočných papierov sa odbúralo, ľudia to nemusia nosiť medzi okienkami. Spravili sme proaktívnu službu pri narodení dieťaťa. Keď sa vám narodí dieťatko, dostanete príspevok pri narodení dieťaťa, nemusíte nič vypĺňať, žiadne papiere. Automaticky vám to príde. To sú len konkrétne dva, lebo už nemám veľmi čas do faktickej, ale môžem vám to porozprávať... (Prerušenie vystúpenia časomerom.)
Nehézová, Jana, poslankyňa NR SR (2017-09-11):
Vážené kolegyne, kolegovia, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 674. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 697 z 21. augusta 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem. Otvorte, prosím, všeobecnú rozpravu.
Nicholsonová, Lucia, podpredsedníčka NR SR (2016-06-14):
Ďakujeme pánovi ministrovi. Chcem sa opýtať pána spravodajcu, či chce vystúpiť. Nie, nie je tomu tak. Prerušujem rokovanie o tomto bode programu. Teraz pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Návrh vlády má tlač 128. Poprosím pána ministra školstva, vedy, výskumu a športu Slovenskej republiky, pána Petra Plavčana, aby návrh vlády odôvodnil. Nech sa páči, pán minister, máte slovo. [Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 128.]
Grendel, Gábor, podpredseda NR SR (2021-09-28):
Prezentujme sa a hlasujme. (Hlasovanie.) Prítomných 123 poslancov, za 111, proti nikto, zdržali sa 12, hlasovali všetci prítomní. Konštatujem, že sme schválili návrh novely zákona č. 442/2002 Z. z. o verejných vodovodoch a kanalizáciách. Teraz budeme hlasovať o bode 41 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 578. Prosím spoločného spravodajcu predsedu výboru pre sociálne veci pána poslanca Vladimíra Ledeckého, aby hlasovanie uvádzal. (Hlasovanie o návrhu skupiny poslancov Národnej rady Slovenskej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov , tlač 578.)
Kresák, Peter, poslanec NR SR (2019-09-11):
Ďakujem pekne. Keďže sme odhlasovali všetky body zo spoločnej správy, dajte, prosím, hlasovať o tom, že prerokujeme tento vládny návrh zákona v treťom čítaní ihneď.
B. Bugár, podpredseda NR SR: (2002-02-08):
návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona o náhradnom výživnom a fonde náhradného výživného. Návrh zákona ste dostali ako tlač 1281. Návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady pod číslom 1415. Dávam slovo teraz pani poslankyni Ľudmile Muškovej a prosím ju, aby návrh uviedla. Nech sa páči, pani poslankyňa.
Číž, Miroslav, podpredseda NR SR (2015-03-10):
Ďakujem pekne. Otváram teda všeobecnú rozpravu. Písomne za poslanecké kluby, KDH sa prihlásil pán poslanec Brocka, za poslanecký klub OĽaNO pani poslankyňa a podpredsedníčka Erika Jurinová a ďalej sa do rozpravy prihlásil písomne pán poslanec Kaník a pán poslanec Mihál. Teraz odovzdávam slovo pánovi poslancovi Júliusovi Brockovi.
Hrušovský, Pavol, predseda NR SR (2012-02-03):
Kľud, páni poslanci.
Figeľ, Ján, podpredseda NR SR (2014-10-17):
Nech sa páči, Ľudovít Kaník, pán kolega, máte slovo.
Paška, Pavol, predseda NR SR (2014-07-02):
Vážené pani poslankyne, vážení páni poslanci, budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony . Poprosím pána ministra, aby zaujal svoje miesto ako navrhovateľ, a pána spravodajcu... Pán spravodajca je tu. Budeme pokračovať faktickými poznámkami. Pán poslanec Kaník. Nie je tu. Pán poslanec Huba.
Cigániková, Jana, poslankyňa NR SR (2018-10-23):
Ďakujem. Igor Matovič, ja by som ťa chcela veľmi pekne poprosiť, aby si nás do tohoto divadla neťahal, aby si nás s takýmito vecami nespájal, a najmä keď viete, že to tak nie je. Alino Baránik Veronike Remišovej povedal, že i o tomto nebudeme, že nebudeme hlasovať s nimi, nemáš dôvod vôbec spájať našu stranu s takýmto hlasovaním a tiež sa musí výrazne ohradiť, nepáči sa mi to. Nevyzerá to ani dobre, lebo si myslím, že spolupracujeme celkom dobre, tak začnime tým, že najprv si to vybavme medzi sebou, ak to nezvládnete, tak vybavte si vy s kolegyňou Remišovou, ale prosím ťa, nešpiň naše meno takto, ďakujem pekne.
Jurík, Beáta, poslankyňa NR SR (2024-02-21):
Ďakujem pekne za slovo. Ja by som v prvom rade sa chcela vrátiť k jednému takému mýtusu, ktorý, alebo mylnej predstave, ktorý sa tu často šíri a síce, že ženy budú takúto novú právnu úpravu zneužívať, pretože klamú, vymýšľajú si, robili to, robili by to pre nejakú mediálnu pozornosť a podobne. Ja skutočne nepoznám ženu, ktorá by chcela nejakým spôsobom klamať v tejto veci, pretože to je skutočne niečo tak citlivé a rozhodne nechcete mať na čele nálepku „znásilnená“. To, to, akože tomuto netreba veriť. A možno tak čiastočne odpoviem aj kolegyni Plevíkovej, aj keď budem, samozrejme, vo faktickej reagovať na predrečníčku pani poslankyňu Kolíkovú, ale ona to spomínala. Aj ja som to v rozprave spomínala, ale pani Plevíková sa tam vtedy bavila s pánom poslancom Jarjabkom, ako sa teda bude ten súhlas dokazovať. No povedzte mi, ako sa doteraz dokazoval ten súhlas? Keď momentálna právna úprava hovorí o násilí alebo hrozbe násilia, ale v drvivej väčšine prípadov vy nemáte fyzické stopy po použití toho násilia? Ako sa to napríklad teraz dokazuje, že žena bola znásilnená len preto, že tam bola hrozba násilia? Ako dokážete hrozbu násilia? Navyše v trestnom práve už teraz máme iks trestných činov, ktoré sú dokazované inými než nejakými materiálnymi dôkazmi. Po znásilnení často skutočne nemáte fyzické stopy ani nič, čo by mohlo to, že je tam absencia súhlasu alebo, naopak, násilie a hrozba násilia, dokázať, čiže je skutočne na tých orgánoch potom na základe výpovedí, na základe, ja neviem, tam môžu byť použité iné dôkazy, esemesky, celkovo tá komunikácia a tak ďalej. Je to proste na nich dokázať... (Prerušenie vystúpenia časomerom.)
Hrušovský, Pavol, predseda NR SR (2011-12-08):
Pán predseda, pán spoločný spravodajca, o tomto návrhu budeme hlasovať len vtedy, ak Národná rada príjme uznesenie, ktorým odsúhlasí návrh vlády na skrátené legislatívne konanie. V opačnom prípade to stráca zmyslel, tento návrh uznesenia. Takže prosím ďalší návrh.
Luščíková, Darina, poslankyňa NR SR (2024-06-14):
Ďakujem pekne za slovo, pán predsedajúci. Ja by som rada doplnila svojho kolegu v jednej veci a to, že predkladaním tohto zákona myslíme aj na predčasných dôchodcov, kde podľa súčasných pravidiel môžu zarobiť len 2 400 euro ročne. Podľa nášho návrhu sa táto suma zvýši o vyše tisíc euro ročne, takže budú môcť zarobiť až 3 432 eur. Zároveň, ako si už spomínal, že má to pozitívny vplyv aj na podnikateľské prostredie, tak verím, že podnikatelia by tento návrh veľmi uvítali a to z dôvodu, že fixné sumy, nezmyselné fixné sumy v zákonoch veľmi zaťažujú podnikateľov a robia im administratívu navyše. Podľa prieskumu dokonca podnikatelia považujú fixné sumy v zákonoch za jedny z najväčších bariér v podnikaní. Preto zvýšenie odvodovej odpočítateľnej položky podnikateľom naozaj zjednoduší prijímanie dohodárov. Ďakujem pekne.
Viskupič, Marián, poslanec NR SR (2023-06-27):
Ďakujem pekne. Marek otvoril tému, tak ešte pár slov k tomu. No, ja by som to možno zasa začal, vrátim sa proste k tomu daňovému bonusu, hej. Pamätáme si, ako to bolo proste pretlačené za šesť dní nasilu proste, bez MPK-čka, bez čohokoľvek, s miliónom chýb. Odvtedy schôdzu čo schôdzu proste aspoň dva-tri návrhy, ktoré sa týkajú tejto témy, ktoré to nejak opravujú, nejakú chybu odstraňujú, následne napríklad samosprávam nejaké teda peniaze dajú ako kompenzáciu a proste snažia sa to predĺžiť a zmeniť a upraviť. Ako toto si treba uvedomiť, že toto je ten základný problém, že keby sa to spravilo proste fakt na tej pôde ministerstva za použitia všetkých odborníkov, za použitia MPK-čka, za použitia proste dohody a spravilo by sa niečo naraz a dobre, možno by život ukázal potrebu jednej, dvoch úprav, okej, však to tiež prináša život, tak by to všetko bolo v poriadku. Ale, ale práve takýmito vecami, že sa tu dokolečka proste upravuje stále a stále a stále a to je jedno, či je to zákon o dani z príjmu alebo proste zákon o dani z pridanej hodnoty alebo, alebo kopu ďalších zákonov. Akože toto celé vlastne spôsobuje aj to, že skutočne tí odborníci, proste tí úradníci na ministerstve aj nestíhajú, aj sú rezignovaní, aj jednoducho na tie ich názory sa proste neprikladá váha. Čiže je to fakt celé komplikované. Možno, možno, Marek, to nepatrí tebe, ale ja to poviem. No tá komunikácia za čias, keď bol minister Igor Matovič, že to je ďaleko, ďaleko, ďaleko neprekonateľné, ako sa to, ako sa to nedialo, nie že dialo, ako sa to nedialo. A možno ešte jednu skúsenosť si dovolím povedať. Teraz som cez víkend sa stretol s nejakými starostami menších obcí, ako ten legislatívny chaos, tá legislatívna smršť, ktorá tu je proste, tá starostka hovorí, že ona jednoducho to prestala sledovať. Ona tam má jednu zamestnankyňu, možno trošku väčšia samospráva má ešte jednu, jednoducho to nestíhajú sledovať. Každý mesiac sa to všetko mení, všetko to má dosah na tie samosprávy, samozrejme, väčšinou, väčšinou negatívny. Teraz v júni im prišlo fyzicky menej peňazí než takto pred rokom. Ako ten, ten, tá smršť, ten chaos sa normálne že prelial už aj do tej samosprávy, ktorá fakt je najbližšie tým problémom a dokázala tú svoju schopnosť fungovať, hej, a riešiť tie problémy úplne, či už to bol covid alebo utečenecká kríza alebo aj vôbec toto všetko, čo sa tu deje a, Marek, ako vieš, že teraz z tohoto povedať, že ten problém je v tom, že neodpovedajú alebo nestíhajú odpovedať úradníci na ministerstve financií, ako pri všetkej úcte, prepáč, Marek, fakt akože to nie je správny pohľad na vec, fakt to nie je správny pohľad na vec. Ďakujem pekne.
B. Bugár, podpredseda NR SR: (2004-01-22):
I. Hopta, poslanec: Vážený pán predseda, ja vám ďakujem za odpoveď. Chcem vám položiť doplňujúcu otázku asi v tom znení, či si uvedomujete, že svojou politikou podporujete nielen politicky, vojensky, ale aj ekonomicky USA, teda krajinu, ktorá je podľa môjho názoru najväčším porušovateľom ľudských práv na svete a že ten terorizmus, ktorý dnes vo svete existuje, vyprovokovali práve USA svojou politikou. Podporujete krajinu, ktorá má na svedomí milióny mŕtvych nevinných civilných obetí, krajinu, ktorá, trebárs, aj spôsobom udeľovania víz zásadným spôsobom ponižuje tisíce občanov Slovenskej republiky. Vážený pán predseda vlády, vynakladáte ďalšie milióny korún na vojnové dobrodružstvo, ktoré občanom Slovenskej republiky neprinesie nič pozitívne, a to v čase, keď milióny občanov Slovenskej republiky doslova živoria vďaka vašej nekompetentnej politike, predovšetkým v sociálno-ekonomickej oblasti. Chcem sa vás teraz tak ľudsky spýtať, pán Dzurinda, keď tak podporujete politiku podľa môjho názoru vojnového zločinca prezidenta USA Busha, či nemáte ani v kútiku duše trošku obavy, že raz aj vy môžete osobne skončiť vďaka podpore tejto politiky, trebárs, pred trestným tribunálom v Haagu. Ďakujem vám za pozornosť.
Hrnčiar, Andrej, podpredseda NR SR (2017-06-13):
Končím možnosť nahlásiť sa s faktickými poznámkami. Jedna faktická poznámka. Nech sa páči, pán poslanec Heger.
Zmajkovičová, Renáta, podpredsedníčka NR SR (2013-10-17):
S faktickými poznámkami, nie sú žiadne faktické poznámky. Ďalší v rozprave vystúpi pán poslanec Kollár. Nech sa páči.
Blanár, Juraj, podpredseda NR SR (2021-06-29):
Ďakujem, pán podpredseda. Môžete zaujať miesto pre navrhovateľa. A teraz poprosím predsedu Najvyššieho kontrolného úradu pána Karola Mitríka, aby uviedol stanovisko Najvyššieho kontrolného úradu k návrhu záverečného účtu. Nech sa páči, pán predseda, máte slovo. Po ňom sa pripraví pán spravodajca z výboru pre financie a predseda výboru pán Marián Viskupič.
V. Veteška, podpredseda NR SR: (2005-11-09):
A budeme pokračovať posledným bodom programu v našom dopoludňajšom rokovaní, bude to druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 1283). Spoločná správa 1283a. Dávam slovo pánovi poslancovi Igorovi Federičovi. Žiadam ho, aby za skupinu poslancov návrh zákona odôvodnil. Nech sa páči.
Brocka, Július, poslanec NR SR (2010-12-02):
Pán podpredseda, to boli všetky návrhy aj zo spoločnej správy, aj z rozpravy. Môžeme hlasovať o postúpení návrhu do tretieho čítania.
Blanár, Juraj, podpredseda NR SR (2021-06-16):
Teraz s faktickou poznámkou vystúpi pani poslankyňa Jana Vaľová, nech sa páči.
Hlina, Alojz, poslanec NR SR (2015-06-26):
Vážená pani predsedajúca, vážené kolegyne, kolegovia, aj panie na balkóne si dovolím pozdraviť, lebo vás nemá kto pozdraviť, tak aj vám zatlieskam. (Potlesk rečníka.)
P. Paška, predseda NR SR: (2007-05-18):
(Hlasovanie.) 128 prítomných, 125 za, 2 sa zdržali, 1 nehlasoval. Konštatujem, že sme postúpili návrh zákona do tretieho čítania. Pristúpime k tretiemu čítaniu . Otváram rozpravu v treťom čítaní. Pýtam sa, či sa chce niekto prihlásiť do rozpravy. Nie. Uzatváram rozpravu. A budeme pokračovať hlasovaním v treťom čítaní.
Glváč, Martin, poslanec NR SR (2010-12-09):
Určite. Či si vládna koalícia neverí ani toľko, že by tomu chudákovi v dobrom slova zmysle, ktorý naozaj sa podujal kandidovať alebo ktorý sa nechal navrhnúť, nemohli odovzdať hlasy aspoň predsedovia a navrhovateľ, to je prvá otázka. A po druhé, kam až chcete zájsť spolu aj s ministrom vnútra, čo všetko potrebujete si podmaniť, a ako potrebujete skriviť všetky zákony a normy, aby ste dostali vôbec silové rezorty pod svoju kontrolu. Či chcete pokračovať takým spôsobom ako vy pred voľbami, že ani tento inštitút vám nie je dostatočne obrazne povedané svätý, aby ste spolu so svojimi spolupracovníkmi sa snažili ovplyvniť kandidáta nezávislého, aby ste ho donútili vzdať sa kandidatúry, aby ste získali prospech pre svoju kandidátku. Ďakujem.
Lehotský, Tomáš, poslanec NR SR (2023-06-28):
Teraz budeme hlasovať o podanom pozmeňujúcom a doplňujúcom návrhu pani poslankyne Jany Žitňanskej.
Heger, Eduard, podpredseda vlády a minister financií SR (2020-11-04):
Ďakujem veľmi pekne, pán podpredseda. Chcel by som otvoriť rozpravu k návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov. Ďakujem pekne.
Grendel, Gábor, podpredseda NR SR (2023-02-08):
S reakciou na faktické poznámky pán poslanec Fecko.
Hort, Milan, podpredseda NR SR (2010-10-19):
S faktickými poznámkami na predsedu Najvyššieho súdu sa prihlásili páni poslanci Rafaj, Osuský, Krnáč, Beblavý, Zajac, Čaplovič, Jurčík, Pado. Páni technici, je to posledný? Nie. Kaník, Matovič. Desať celkom, áno, uzatváram možnosť prihlásiť sa s faktickou poznámkou, posledný je pán poslanec Igor Matovič. Slovo má pán poslanec Rafael Rafaj, nech sa páči.
Bugár, Béla, podpredseda NR SR (2019-09-10):
Pán poslanec alebo spravodajca, chcete stanovisko? Nie. Ďakujem pekne. Prerušujem rokovanie o tomto bode programu. Ďalej máme rokovať v druhom čítaní o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 1429). Tam sme prerušili rokovanie. O slovo sa hlási pani ministerka kultúry, ktorá týmto pádom, samozrejme, otvára rozpravu, nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov , tlač 1429.)
Kollár, Boris, predseda NR SR (2022-03-15):
Ďakujem. Pán poslanec Dostál.
Sulík, Richard, predseda NR SR (2010-09-10):
S procedurálnym návrhom vystúpi pán Pavol Abrhan.
V. Veteška, podpredseda NR SR: (2003-09-17):
Pýtam sa pána ministra, či chce zaujať stanovisko. Áno. Nech sa páči, pán minister, máte slovo.
Danko, Andrej, podpredseda NR SR (2024-02-09):
Poslankyňa Šrobová.
Viskupič, Marián, poslanec NR SR (2023-05-10):
Zo spoločnej správy výboru nevyplývajú žiadne pozmeňujúce ani doplňujúce návrhy, budeme teda hlasovať o podaných pozmeňujúcich a doplňujúcich návrhoch z rozpravy. Dajte, prosím, hlasovať o podanom pozmeňujúcom a doplňujúcom návrhu pána poslanca Svrčeka.
Žiga, Peter, podpredseda NR SR (2023-11-23):
237. Pán poslanec Podmanický.
Ďuriš Nicholsonová, Lucia, podpredsedníčka NR SR (2018-10-23):
Pán spravodajca, nech sa páči. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa dopĺňa zákon č. 40/1964 Z. z. Občiansky zákonník v znení neskorších predpisov . Vládny návrh zákona je pod tlač 1062 a spoločná správa výborov má tlač 1062a. Nech sa páči, pán minister spravodlivosti, poprosím vás, aby ste odôvodnili aj tento vládny návrh.
Figeľ, Ján, podpredseda NR SR (2013-04-30):
Nech sa páči, Zsolt Simon.
A. Belousovová, podpredsedníčka NR SR: (2008-10-24):
Ďalej budeme pokračovať prvým čítaním o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 799, návrh na jeho pridelenie na prerokovanie výborom je v rozhodnutí č. 812. Nech sa páči, pán minister, uveďte tento vládny návrh zákona.
Galko, Ľubomír, poslanec NR SR (2012-07-26):
Ďakujem pekne. No, vzhľadom k tomu, že nie ste si istá, že aké porovnávanie nemocníc ide, tak urobíme to tak, že ja vám podám písomnú interpeláciu v mojom mene od tejto dámy, ktorá to poslala. Dobre? Ďakujem pekne.
Blanár, Juraj, podpredseda NR SR (2023-02-16):
Vážené panie poslankyne, páni poslanci, budeme teraz pokračovať druhým čítaním v prerušenom rokovaní o návrhu poslanca Milana Vetráka na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov. Poprosím pána spravodajcu, aby zaujal svoje miesto, a rovnako pána navrhovateľa. (Ruch v sále.) A vás, vážené pani kolegyne, páni kolegovia, vás poprosím, ak máte nejaké súrne veci, ktoré potrebujete diskutovať, tak nech sa páči mimo rokovacej sály, aby sme mohli pokračovať nerušene v rokovaní. Takže udeľujem slovo pánovi poslancovi Mariánovi Viskupičovi, aby pokračoval vo svojom vystúpení, ktoré bolo prerušené, nech sa páči. (Pokračovanie rokovania o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov , tlač 1183.)
Jurinová, Erika, podpredsedníčka NR SR (2014-12-12):
Ďakujem pekne, pán podpredseda. Na vaše vystúpenie chce reagovať osem poslancov. Sú všetci? Prosím vás, technikov, prosím technikov, aby poprípade ukázali. Tak vyzerá, že všetci. Uzatváram možnosť prihlásiť sa. Nech sa páči, pán poslanec Šebej ako prvý.
Paška, Pavol, predseda NR SR (2013-03-25):
Ďakujem pekne. Pani spravodajkyňa? Nie. Vyhlasujem rozpravu za skončenú. Je 19.00 hod., dámy a páni, prerušujem rokovanie 16. schôdze a budeme pokračovať zajtra o 9.00 hod. ráno. Upozorňujem, že o 11.00 hod. budeme hlasovať o prerokovaných bodoch. Ďakujem pekne. Dovidenia. (Prerušenie rokovania o 19.00 hodine.)
P. Hrušovský, predseda NR SR: (2004-02-05):
Zaujímalo by ma, ako sa osobne vysporiadate s týmto rozhodnutím.
M. Číž, podpredseda NR SR: (2008-04-03):
Chce k rozprave zaujať stanovisko pani navrhovateľka? Má slovo.